KOMISIJOS REGLAMENTAS (EB) Nr. 619/2008
2008 m. birželio 27 d.
kuriuo skelbiamas nuolatinis eksporto grąžinamųjų išmokų už tam tikrus pieno produktus konkursas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 161 straipsnio 3 dalį, 164 straipsnio 2 dalį b punkte ir 170 straipsnį kartu su 4 straipsniu,
kadangi:
(1)
Vadovaujantis Reglamento (EB) Nr. 1234/2007 162 straipsnio 1 dalimi, tam tikrų pieno produktų tarptautinės prekybos kainų ir Bendrijos kainų skirtumas gali būti dengiamas eksporto grąžinamosiomis išmokomis, kad tuos produktus būtų galima eksportuoti laikantis pagal Sutarties 300 straipsnį sudarytais susitarimais nustatytų ribų.
(2)
Komisijos reglamente (EB) Nr. 580/2004 (2) yra nustatytos konkurso tvarkos, taikomos nustatant eksporto grąžinamąsias išmokas už nugriebto pieno miltelius, kurių klasifikacinis kodas yra ex ex 0402 10 19 9000, natūralų sviestą, išfasuotą į gabalus, kurio klasifikacinis kodas yra ex ex 0405 10 19 9700, ir lydytą sviestą, išpilstytą į talpyklas, kurio klasifikacinis kodas yra ex ex 0405 90 10 9000, įvedimo taisyklės. 2007 m. gruodžio 10 d. Komisijos reglamentu (EB) Nr. 1454/2007, nustatančiu eksporto grąžinamųjų išmokų už tam tikrus žemės ūkio produktus nustatymo konkurso tvarkos įvedimo bendrąsias taisykles (3), nuo 2008 m. liepos 1 d. panaikinamas Reglamentas (EB) Nr. 580/2004.
(3)
Pagal Reglamento (EB) Nr. 1454/2007 2 straipsnio 1 dalį turėtų būti skelbiamas nuolatinis konkursas dėl to reglamento 1 straipsnio 1 dalyje išvardytų produktų. Kadangi į Reglamentą (EB) Nr. 1454/2007 neįtrauktos visos pieno sektoriuje taikomos specialiosios taisyklės, kurios iki šiol buvo įtrauktos į Reglamentą (EB) Nr. 580/2004, reikėtų įtraukti tas taisykles nuo to reglamento panaikinimo dienos. Dėl praktinių priežasčių ir siekiant aiškumo bei paprastumo tikslinga nustatyti vieną bendrą reglamentą, į kurį taip pat būtų įtrauktos specialiosios 2004 m. kovo 26 d. Komisijos reglamento (EB) Nr. 581/2004, skelbiančio nuolatinį eksporto grąžinamųjų išmokų už tam tikras sviesto rūšis konkursą (4), ir 2004 m. kovo 26 d. Komisijos reglamento (EB) Nr. 582/2004, skelbiančio nuolatinį eksporto grąžinamųjų išmokų už nugriebto pieno miltelius konkursą (5), nuostatos.
(4)
2006 m. rugpjūčio 17 d. Komisijos reglamentas (EB) Nr. 1282/2006, nustatantis išsamias specialiąsias Tarybos reglamento (EB) Nr. 1255/1999 taikymo taisykles dėl pieno ir pieno produktų eksporto licencijų ir eksporto grąžinamųjų išmokų (6), taikomas visoms pieno sektoriaus eksporto licencijoms ir eksporto grąžinamosioms išmokoms. Licencijos, suteiktos šiame reglamente skelbiamo konkurso tvarka, susijusios su specialiais produktais, todėl tikslinga nustatyti specialiąsias taisykles, nukrypstančias nuo Reglamente (EB) Nr. 1282/2006 nustatytų bendrųjų eksporto licencijų taisyklių. Reglamento (EB) Nr. 1454/2007 7 straipsnyje nustatyta, kad kompetentingos institucijos išduoda licencijas per 5 darbo dienas nuo Komisijos sprendimo, kuriuo nustatomas didžiausias grąžinamųjų išmokų dydis, įsigaliojimo dienos, ir nustatyta, kad licencija turi pradėti galioti jos išdavimo dieną. Todėl tikslinga nustatyti kitą galiojimo laikotarpį nei nustatytą Reglamento (EB) Nr. 1282/2006 8 straipsnyje, kad būtų užtikrintas vienodas visų išduotų licencijų galiojimo laikotarpis.
(5)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Taikymo sritis
Skelbiamas nuolatinis konkursas, siekiant nustatyti eksporto grąžinamąją išmoką už toliau nurodytus pieno produktus, išvardintus Komisijos reglamento (EEB) Nr. 3846/87 (7) I priedo 9 skirsnyje, užtikrinant, kad visi Bendrijoje įsteigti fiziniai ir juridiniai asmenys galėtų ja pasinaudoti:
a)
už natūralų sviestą, kurio klasifikacinis kodas ex ex 0405 10 19 9700, išfasuotą į gabalus, kurių neto svoris ne mažesnis kaip 20 kilogramų;
b)
už lydytą sviestą, kurio klasifikacinis kodas ex ex 0405 90 10 9000, išpilstytą į ne mažesnes kaip 20 kilogramų neto svorio talpyklas;
c)
už nugriebto pieno miltelius, kurių klasifikacinis kodas ex ex 0402 10 19 9000, išfasuotus į maišus, kurių neto svoris ne mažesnis kaip 25 kilogramai ir kurių sudėtyje yra ne daugiau kaip 0,5 % laktozės neturinčių svorio priemaišų.
2 straipsnis
Paskirties šalys
1 straipsnyje nurodyti produktai skirti eksportuoti į visas paskirties šalis, išskyrus:
a)
trečiąsias šalis: Andorą, Lichtenšteiną, Jungtines Amerikos Valstijas ir Šventąjį Sostą (Vatikano Miesto Valstybę);
b)
Bendrijos muitų teritorijai nepriklausančias ES valstybių narių teritorijas: Farerų salas, Grenlandiją, Helgolandą, Seutą, Melilją, Livinjo ir Campione d'Italia administracinius vienetus ir Kipro Respublikos teritorijos dalis, kurių Kipro Respublikos Vyriausybė faktiškai nekontroliuoja;
c)
Europos teritorijas, už kurių išorės santykius atsako kuri nors valstybė narė ir kurios nepriklauso Bendrijos muitų teritorijai: Gibraltarą.
3 straipsnis
Taikytinos taisyklės
Jei šiame reglamente nenustatyta kitaip, taikomi Komisijos reglamentai (EB) Nr. 1291/2000 (8), (EB) Nr. 1282/2006 ir (EB) Nr. 1454/2007.
4 straipsnis
Pasiūlymų teikimas
1. Pasiūlymai gali būti teikiami tik konkurso laikotarpiais ir galioja tik tuo konkurso laikotarpiu, kuriuo jie pateikiami.
2. Kiekvienas pasiūlymų teikimo laikotarpis prasideda atitinkamo mėnesio antro antradienio 13.00 val. Briuselio laiku, išskyrus šiuos atvejus:
a)
rugpjūčio mėn. jis prasideda trečio antradienio 13.00 val. Briuselio laiku;
b)
gruodžio mėn. jis prasideda pirmo antradienio 13.00 val. Briuselio laiku.
Jei antradienis yra valstybinė šventė, pasiūlymų teikimo laikotarpis prasideda kitos darbo dienos 13.00 val. Briuselio laiku.
Kiekvienas pasiūlymų teikimo laikotarpis baigiasi atitinkamo mėnesio trečio antradienio 13.00 val. Briuselio laiku, išskyrus šiuos atvejus:
a)
rugpjūčio mėn. jis baigiasi ketvirto antradienio 13.00 val. Briuselio laiku;
b)
gruodžio mėn. jis baigiasi antro antradienio 13.00 val. Briuselio laiku.
Jei antradienis yra valstybinė šventė, pasiūlymų teikimo laikotarpis baigiasi praėjusios darbo dienos 13.00 val. Briuselio laiku.
3. Kiekvienas konkurso laikotarpis numeruojamas iš eilės, pradedant pirmuoju nustatytu laikotarpiu.
4. Pasiūlymai teikiami II priede išvardytoms valstybių narių kompetentingoms institucijoms.
5. Pasiūlymai teikiami atskirai kiekvienai paskirties šaliai ir kiekvienam 1 straipsnyje nurodytam produkto kodui.
6. Be Reglamento (EB) Nr. 1454/2007 3 straipsnio 5 dalies c punkte nustatyto reikalavimo pateikiant dokumentus konkursui licencijos paraiškos 16 skiltyje dar turi būti nurodytas eksporto grąžinamosios išmokos produkto kodas, prieš kurį nurodoma „ex“, kaip nustatyta šio reglamento 1 straipsnyje.
5 straipsnis
Pasiūlymo produktų kiekis
Kiekviename pasiūlyme nurodytas 1 straipsnyje nurodytų produktų kiekis yra ne mažesnis kaip 10 tonų.
6 straipsnis
Užstatas
Pasiūlymo galiojimą užtikrinantis užstatas yra 15 % konkurso grąžinamosios išmokos naujausios didžiausios sumos, nustatytos tam pačiam produkto kodui ir tai pačiai paskirties šaliai. Tačiau užstatas negali būti mažesnis kaip 5 EUR už 100 kg.
7 straipsnis
Pranešimas Komisijai apie pasiūlymus
Taikydamos Reglamento (EB) Nr. 1454/2007 5 straipsnio 3 dalį valstybės narės atskirai praneša Komisijai apie visus galiojančius pasiūlymus, pagal I priede nurodytą formą, per tris valandas nuo kiekvieno pasiūlymų teikimo laikotarpio pabaigos, kaip nurodyta šio reglamento 4 straipsnio 2 dalyje.
8 straipsnis
Eksporto licencijos
1. Reglamento (EB) Nr. 1282/2006 7 straipsnio 2 ir 3 dalys netaikomos.
2. Nukrypstant nuo Reglamento (EB) Nr. 1282/2006 8 straipsnio, eksporto licencijos galiojimo laikotarpis prasideda jos išdavimo dieną, o baigiasi ketvirto mėnesio, einančio po to mėnesio, kurį baigiasi pasiūlymų teikimo laikotarpis, kaip nurodyta šio reglamento 4 straipsnio 2 dalies trečioje pastraipoje, pabaigoje.
9 straipsnis
Panaikinimas
Reglamentas (EB) Nr. 581/2004 ir Reglamentas (EB) Nr. 582/2004 panaikinami.
10 straipsnis
Įsigaliojimas ir taikymas
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2008 m. liepos 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 27 d.